Un den gouiziek bras e oa , lennet en doa kalz ha delc ' her a rae soñj eus ar pezh a lenne , ur mestr e oa war al lennegezh , lennegezh ar bed a - bezh ! Labouret en deus kalz gant SADED ( Strollad An Deskadurezh Eil Derez ) ¹ evit sevel pennadoù skiantel e brezhoneg . Skrivet en deus ivez un toullad pennadoù ha notennoù en Al Liamm , war ar broioù bihan dreist - holl . Kalz a Vretoned divroet o deus gellet deskiñ brezhoneg a - drugarez dezhañ e JEB ( Jeunesse Etudiante Bretonne ) pa oa e Grenoble , lec ' h ma roe kentelioù noz . A - hed ar bloavezhioù e veze e KEAV pa veze yac ' h a - walc ' h da gelenn , da ren kendivizoù , ha Ronan Huon en doa goulennet digantañ kemer e blas ur pennadig moarvat er bloavezhioù 71 - 72 . Daoust d ' ar c ' hleñved e oa Per Penneg un den laouen , " a conversation man " evel ma lâr ar saoznegourion . Evit gouzout hirioc ' h , lennit niverennoù Al Liamm 267 - 268 ha 269 , pe Geriadur ar Skrivagnerien ha Yezhourien gant Lukian Raoul ( embannadurioù Al Liamm ) .